Ketsj

En ketsj eller ketch er en riggtype på en 2-mastet båt hvor aktermasten er minst, kalt mesanmast. På norsk er det tradisjonelle navnet galeas og det brukes også i dag, men mest på tradisjonelle fartøy. Galeas er også en annen eldre skipstype skrevet Galeass eller Galleass.
miniatyr|Denne lystbåten er en bermudarigget ketch.
Det antas at betegnelsen ketch kommer av det engelske catch, «fange/jage». 

Mesanen på en ketch står foran rorstammen. Står aktermasten aktenfor rorstammen som den kan på en hekkbåt, kalles riggen yawl og aktermasten kalles papegøye.

En ketch/galeas kan være gaffelrigget eller bermudarigget. Gaffelrigg ble brukt på bruksbåter og tradisjonelle lystbåter før bermudarigg ble vanlig etter 1913. Galeas er derved mest forbundet med eldre gaffelriggede båter, særlig jakter som ble forlenget og omrigget med to master, og da ofte kalt jaktegaleas. Ketch er alltid brukt på bermudariggede, men også på gaffelriggede skøyter og andre mindre gaffelriggede lystbåter med denne riggtypen.

 Referanser 

 Litteratur 
 Denneche, Fredrik. Lystbåter og kappseilas. Grøndahl & søn forlag as, 1981 ISBN 82-504-0479-3
 Gøthe Gøthesen. Norskekystens fraktemenn : om seilfartøyer i kystfart. Grøndahl, 1980. ISBN 82-504-0415-7

Kategori:Skipsterminologi
Kategori:Seilbåter